ai4bharat/Pralekha huggingface dataset:
الیکٹرانکس اور اطلاعات تکنالوجی کی وزارت
بھارت دو ہزار پچیس - چھبیس تک 300 ارب ڈالر کے الیکٹرانکس مینوفیکچرنگ اور برآمدات کے نشانے کو حاصل کرنے کے لیے پرعزم ہے : وزیر مملکت راجیو چندر شیکھر
وزیر مملکت نے تروپتی میں بھارت کے پہلے لیتھیم سیل مینوفیکچرنگ پلانٹ کا دورہ کیا
نئی دہلی، 16ستمبر، 2022/ الیکٹرانکس اور اطلاعاتی ٹکنالوجی کے وزیر مملکت جناب راجیو چندر شیکھر نے آج آندھر پردیش کے تیروپتی شہر میں اس بات پر زور دیتے ہوئے کہ بھارت 26-2025 تک 300 ارب ڈالر کی مالیت کی الیکٹرانکس مینوفیکچرنگ اور برآمدات کے نشانے کو حاصل کرنے کا اہل ہے، کہا کہ حکومت سبھی ریاستوں کے ساتھ مل کر کام کرنے کی پابند ہے۔ تاکہ اس نشانے کو پورا کرنےمیں اس شعبے میں دلچسپی رکھنے والے اسٹارٹ اپ اور چھوٹے کاروباریوں کو مدد دی جا سکے۔
جناب چندر شیکھر تیروپتی میں الیکٹرانکس مینوفیکچرنگ کلسٹر میں منوتھ انڈسٹریز کے ، بھارت کے پہلے لیتھیم سیل مینوفیکچرنگ کارخانے کے اپنے دورے میں اظہار خیال کر رہے تھے۔
انہوں نے کہا ’’ تیروپتی کی نعمتوں سےمالا مال اس سرزمین پر ہونا ایک فخر کی بات ہے ۔وہ سری وینکٹیسورا کے زیر سایہ ہے۔ یہ دن وزیراعظم نریندر مودی کے یوم پیدائش سے ایک دن پہلے کا بھی ہے۔ میرے لیے ذاتی طور پر تیروپتی ای ایم سی اور لیتھیم سیل مینوفیکچرنگ کے بھارت کے پہلے پلانٹ میں ہونا مسرت کی بات ہے ۔ ‘‘
انہوں نے کہا ’’ہمارا مقصد یہ ہے کہ 26-2025 تک 300 ارب مالیت کی الیکٹرانک مینوفیکچرنگ اور برآمدات کے نشانے سے تجاوز کیا جائے۔ اس کا مطلب ہے 25 لاکھ کروڑ روپے جو 2014 میں – 1.10 لاکھ کروڑ ، جب وزیر اعظم مودی نے اقتدار سنبھالا تھا اس سے24 گنا زیادہ ہے ۔
انہوں نے کہا کہ حکومت کی پہلے سے سرگرم پالیسیوں اور عمدہ طریقے سے تیار کیے گئے پروگراموں سے ہر ایک اسٹارٹ اپ اور ہر ایک چھوٹے کاروباری کو مدد ملے گی کہ وہ اس خواب کو ایک حقیقت میں بدلے۔
لیتھیم – آیون فیکٹری کے ، کمرشیل پیداوار اور اس کے باقائدہ طور پر کھلنے کا پروگرام اگلے مہینے ہے۔ فی الحال اس پلانٹ کی تنصیب شدہ صلاحیت 270 ایم ڈبلیو ایچ ہےاور یہاں 10 اے ایچ روزانہ کی صلاحیت کے 20000 سیلز تیار کیے جاتے ہیں۔
جناب چندر شیکھر نے الیکٹرانکس مینوفیکچرنگ کلسٹرس کی تعریف کی کہ وہ بھارت کو الیکٹرانک مینوفیکچرنگ کا ایک عالمی مرکز بنانے کے وزیراعظم مودی کے ویژن کو حقیقت میں بدلنے کی سمت ایک قدم ہے۔
یہ جدید ترین پلانٹ چنئی میں قائم منوتھ انڈسٹریز لمیٹڈ نے قائم کیا ہے اور اس پر 165 کروڑ روپے کی لاگت آئی ہے۔
اس موقے پر منوتھ کے چیئرمین جناب لال چند، نائب چیئرمین جناب جسونت منوتھ ، منوتھ کے مینیجنگ ڈائریکٹر جناب وکاس اور ڈائریکٹر جناب سشی بھی موجود تھے۔
جناب چندر شیکھر نے اس موقعے پر ایک پودا بھی لگایا۔
بعد میں وزیر موصوف نے ڈکسن ٹکنالوجیز اور یونائیٹڈ ٹیلی لنکس کے پلانٹ کا بھی دورہ کیا جو دو ای ایم سی میں قائم ہے۔
۔۔۔۔۔۔۔۔
ش ح ۔ اس۔ ت ح ۔
U - 10342
(Visitor Counter : 71
یو پی ایس سی
مشترکہ ڈیفنس سروسیز کے امتحان  2020 کا حتمی نتیجہ
نئی دہلی 05 فروری2021:یونین پبلک سروس کمیشن نے مشترکہ ڈیفنس سروسیز کے امتحان  2020 کا اہتمام فروری 2020 میں کیا تھا اور ہندوستانی ملٹری اکیڈمی ، دہرادون کے 150 ویں کورس، انڈین نیول اکیڈمی، ایزیمالا ، کیرالہ اور ایئرفورس اکیڈمی، حیدرآباد  ٹریننگ کورس یعنی نمبر 209 ایف  کورس میں داخلے کے لئے ایس ایس بی کے انٹرویوز کا اہتمام وزارت دفاع کے سروسز سلیکشن بورڈ نے کیا تھا۔نتائج کی بنیاد پر کوالیفائی کرنے والے 95  امیدواروں کی میرٹ کے تحت مندرجہ ذیل فہرستیں ہیں۔
2۔ مختلف کورسوں کے لئے تینوں فہرستوں میں کچھ عام امیدوار موجود ہیں۔
3۔ خالی آسامیوں کی تعداد ، جیسا کہ حکومت کی طرف سے بتایا گیا ہے وہ انڈین ملٹری اکیڈمی کے لئے 100 [بشمول 13 کالی اسامیاں این سی سی ‘سی’ سرٹیفکیٹ  رکھنے والوں کے لئے مختص )]، 45 انڈین نیول اکیڈمی ، ایزیمالا ، کیرالہ ایگزیکٹو  کے لئے [بشمول 06 خالی آسامی این سی سی ‘سی’ سرٹیفکیٹ ہولڈرز کیلئے] اور 32 ائر فورس اکیڈمی ، حیدرآباد کے لئے  رکھنے والوں کے لئے 03 آسامیاں محفوظ ہیں۔
4۔ کمیشن نے بالترتیب انڈین ملٹری اکیڈمی ، انڈین نیول اکیڈمی اور ایئر فورس اکیڈمی میں داخلے کے لئے تحریری امتحان میں اہل کے طور پر 2614 ، 1429 اور 632 کی سفارش کی تھی۔
حتمی طور پر کوالیفائی کرنے والے امیدوار وہ ہیں جن کی تعداد آرمی ہیڈ کوارٹرز کے ذریعہ کئے گئے ایس ایس بی ٹیسٹ کے بعد سامنے آئی ہے۔
5۔ ان فہرستوں کی تیاری میں میڈیکل امتحان کے نتائج کو خاطر میں نہیں لایا گیا ہے۔
6۔ ان امیدواروں کی تاریخ پیدائش اور تعلیمی قابلیت کی تصدیق ابھی بھی آرمی ہیڈ کوارٹر کے زیر عمل ہے۔
لہذا ان سبھی امیدواروں کی امیدواریاں اس اسکور پر عارضی ہیں۔
امیدواروں سے درخواست کی جاتی ہے کہ وہ تارئخ پیدائش، تعلیمی قابلیت وغیرہ کی تائید میں اپنی اصل سرٹیفکیٹس فوٹو اسٹیٹ اٹیسٹ کردہ کاپیوں کے ساتھ اپنی پسند کے مطابق آرمی ہیڈ کوارٹرز / نیول ہیڈ کوارٹرز / ایئر ہیڈ کوارٹر کو بھیج دیں۔
7۔ اگر پتے میں کوئی تبدیلی ہو تو ، امیدواروں کو فوری طور پر براہ راست آرمی ہیڈ کوارٹرز / نیول ہیڈ کوارٹرز / ایئر ہیڈ کوارٹر کو اس سے آگاہ کرنے کا مشورہ دیا جاتا ہے۔
8. یہ نتائج یو پی ایس سی کی ویب سائٹ http://www.upsc.gov.in.پر بھی دستیاب ہوں گے۔
تاہم ، مشترکہ دفاعی خدمات امتحانات  2020 کے لئے آفیسرز ٹریننگ اکیڈمی  کے حتمی نتائج کے اعلان کے بعد امیدواروں کے مارکس ویب سائٹ پر دستیاب ہوں گے۔
9۔ مزید کسی بھی معلومات کے لئے امیدوار کمیشن آفس کے گیٹ 'سی' کے قریب سہولت کاؤنٹر سے کسی بھی کام کے دن میں ذاتی طور پر یا ٹیلیفون نمبر 011-23385271/011-23381125/011-23098543 پر صبح 10 بجے سے شام پانچ منٹ کے درمیان رابطہ کرسکتے ہیں۔
ریزلٹ کے لئے یہاں کلک کریں۔Please click here for results:
امور داخلہ کی وزارت
جموں وکشمیر میں کثیر ایجنسی ادارے کا قیام
نئی دہلی، 9 جولائی 2019، داخلی امور کے وزیرمملکت جناب جی کشن ریڈی نے آج لوک سبھا میں ایک سوال کے تحریری جواب میں بتایا کہ جموں وکشمیر ریاست میں دہشت گردی پر نگاہ رکھنے والے ایک کثیر تادیبی گروپ  تشکیل دیا گیا ہے۔
ٹی ایم جی اس لئے تشکیل دیا گیا ہے تاکہ جموں وکشمیرمیں دہشت گردی کی مالی اعانت کرنے کے خلاف ٹھوس کارروائی کے علاوہ دہشت گردی سے متعلق سرگرمیوں کے خلاف بھی جامع کارروائی کو یقینی بنایا جاسکے۔
حکومت نے دہشت گردی کو قطعی برداشت نہ کرنے کی پالیسی اپنائی ہے اور ریاست جموں وکشمیر میں دہشت گردوں کی سرگرمیوں کا مقابلہ کرنے کے لئے سیکوریٹی فورسیز کی طرف سے موثر جواب دیاگیا ہے۔
انہوں نے بتایا کہ سیکوریٹی فورسیز کی ٹھوس اور جامع کوششوں کی وجہ سے ریاست میں سیکوریٹی کی صورتحال میں اس سال کے پہلے نصف میں بہتری آئی ہے۔ یہ صورتحال 2018 کی اسی مدت کے دوران بہتر ہوئی ہے ۔دہشت گردوں کی سرگرمیوں سے متعلق واقعات میں 28 فیصد کی کمی واقع ہوئی ہے۔ دراندازی میں 43 فیصد کمی ہوئی اور مقامی بھرتی میں 40 فیصد کی کمی آئی اوردہشت گردوں کو الگ تھلگ کرنے کے واقعات میں 22 فیصد کا اضافہ ہوا۔
۔۔۔۔۔۔۔۔۔۔۔
م ن۔ح ا۔رض
U- 2977
(Visitor Counter : 43
کانکنی کی وزارت
کابینہ نے ارضیاتی سائنس کے میدان میں تعاون سے متلق جوائنٹ اسٹاک کمپنی روس جولو جیا، روس اور جیو لوجکل سروے آف انڈیا  کے مابین مفاہمت نامے پر دستخط کو منظوری دی
مرکزی کابینہ وزیر نے وزیر اعظم جناب نریندر مودی کی سر براہی میں جوائنٹ اسٹاک کمپنی روس جیولوجیا   جو روسی فیڈریشن کے قوانین کے تحت ایک قانونی ادارہ ہے اور حکومت ہند کی کانکنی کی وزارت کے تحت جیو لوجیکل سروے آف انڈیا کے درمیان تعاون سے متعلق مفاہمت نامے پر دستخط کیے جانے کو منظوری دی۔
مفاہمت نامے کا خاص مقصد گہرائی میں پوشیدہ ذخائر کی کھوج میں تکنیکی اشتراک کے لیے باہمی تعاون میں اضافہ کرنا ، ایرو جیو فزیکل ڈاٹا کاتجزیہ اور تشریع: پی جی ای اور آر ای ای کھوج اور ریسرچ، ہندستانی جیو سائنس ڈاٹا ذخائر کی روس کی جددید ترین اطلاعات ٹکنالوجی کے ساتھ مشترکہ ترقی، ڈرلنگ، سیمپلنگ اور تجزیہ کے میدان میں ٹکنا لوجی اور معلومات کا تبادلہ ، تاکہ ڈاٹا قطعی درست ہواور سائنداں عملے کی تربیت اور صلاحیوں سے جو دونوں فریق ارضیاتی سائنس کے میدان میں کرینگے۔
روس جیو اور جی ایس آئی کے زبردست تجربوں اور انکے اشتراک کے امکانات کے تناظر میں یہ مفاہمت نامہ ارضیاتی سائنس کے میدان میں جی ایس آئی اور روس جیو کے درمیان اشتراک و تعاون کے لیے ایک جامع عمل فراہم کرتا ہے۔
پس منظر : جوائنٹ اسٹاک کمپنی روست جیو لوجیا  روسی فیڈریشن میں سبسے بڑی ارضیاتی سائنس کی اسٹیٹ ہولڈنگ کمپنی سے جو ترقی یافتہ پیداواری اور تکنیکی صلاحیتوں کی مالک، اعلیٰ درجے کی پیشہ ورانہ مالقیت رکھنے والی اور ارضیاتی سائنس کی ٹھوس معلومات کے منفرد امکانات والی کمپنی ہے ۔ یہ کمپنی ہر قسم کے معدنہائی وسائل کے سروے سے لے کر ذخائر کے تخمینے اور کاروائیاں شروع کرنے تک ہر نوعیت کے امکانات اور کھوج کی کار وائیاں انجام دیتی ہے۔ اسے ساح لسے دور ارضیاتی اور ہر موقع کا روائیوں میں قیادت حاصل ہے ۔
روس جیو کے ایک وفد نے سال 2020 میں ہندستان کے اپنے دورے کے دوران کانکنی کی وزارت اور جیو لوجیکل سروے آف انڈیا  کے ساتھ نئی دہلی میں میٹنگ کی تھی۔ جس میں کھوج کے کاموں میں تعاون کے امکانات کا جائزہ لیا گیا تھا۔ اس میٹنگ ارضیاتی سائنس پر GSI اور روس جیو کے درمیان مفاہمت نامے پر دستخط کی تجویز رکھی گئی تھی۔ اسی کے مطابق GSI نے اپنے روسی ہم پلہ روس جیو سے صلاح و مشورہ کر کے مفاہمت نامے کے مسودے کو حتمی شکل دی۔
<><><><><>
ش ح،ع س، ج
8788U.No. :
(Visitor Counter : 121
وزیراعظم کا دفتر
بھارت – بنگلہ دیش ورچوئل دو طرفہ سربراہ کانفرنس میں وزیراعظم کے خطاب کا متن
عزت مآب، وزیراعظم شیخ حسینہ جی نمسکار!
بجوئے دبشیر اونیک اونیک اوبھینوندن آر پوش پاربونیر شوبیچھا!
آج ساری دنیا ورچوئل سمٹز کررہی ہے، لیکن آپ کے اور میرے لئے یہ ذریعہ نیا نہیں ہے۔ کئی برسوں سے ہم ویڈیو کے ذریعے بات چیت کرتے رہے ہیں۔
کئی بار ہم نے ویڈیو کے ذریعے پروجیکٹوں کا آغاز کیا اور ان کا افتتاح بھی کیا ہے۔
عزت مآب!
وجے دیوس کے فورا بعد ،آج کی ہماری ملاقات اور زیادہ خصوصی اہمیت کی حامل ہے۔
اینٹی لیبریشن فورسز پر بنگلہ دیش کی تاریخی فتح کو آپ کے ساتھ وجے دیوس کی شکل میں منانا ہمارے لئے فخر کی بات ہے۔
آج جب بنگلہ دیش آزادی کے 49 برس منار ہا ہے، میں دونوں ملکوں کے شہیدوں کو ، جنہوں نے اپنی جانوں کی قربانی دی، عقیدت و احترام کے ساتھ سلام کرتا ہوں۔
وجے دیوس کے موقع پر کل میں نے بھارت میں راشٹریہ سمر اسمارک میں خراج عقیدت پیش کیا تھا۔ اور ایک ’سورنم وجےمشعل‘ روشن کی۔
یہ چار وجے مشعلیں پورے بھارت میں گھمائی جائیں گی، ہمارے شہیدوں کے گاؤں گاؤں لے جائی جائیں گی۔
16 دسمبر سے ہم ’’سورنم وجے ورش‘‘ منارہے ہیں، جس میں بھارت میں کئی پروگرام منعقد کئے جائیں گے۔
عزت مآب!
’مجیب برشوں‘ کے موقع پر میں تمام ہندوستانیوں کی جانب سے آپ کو مبارک باد پیش کرتا ہوں۔
اگلے سال بنگلہ دیش دورے کی دعوت کے لئے آپ کا شکریہ ادا کرتا ہوں۔ آپ کے ساتھ بنگ بندھو کو خراج عقیدت پیش کرنا میرے لئے فخر بات ہوگی۔
عزت مآب!
بنگلہ دیش ہماری ’پڑوس سب سے پہلے‘ پالیسی کا ایک اہم ستون ہے۔ بنگلہ دیش کے ساتھ تعلقات میں مضبوطی اور گہرائی لانا میرے لئے پہلے دن سے ہی خصوصی ترجیحی کام رہا ہے۔
یہ بات صحیح ہے کہ عالمی وبا کی وجہ سے یہ سال چیلنجوں سے پُر رہا ہے، لیکن اطمینان کی بات یہ ہے کہ اس مشکل وقت میں بھارت اور بنگلہ دیش کے درمیان اچھا تعاون رہا ہے۔
چاہے وہ ادویات یا طبی آلات میں ہو، یا پھر ہیلتھ پروفیشنلز کا ساتھ کام کرنا ہو، ویکسین کے میدان میں بھی ہمارے درمیان اچھا تعاون چل رہا ہے۔ اس سلسلے میں ہم آپ کی ضرورتوں کا بھی خاص خیال رکھیں گے۔
سارک ڈھانچے کے تحت بنگلہ دیش کی خدمات کے لئے میں آپ کے لئے ممنونیت کا اظہار کرتا ہوں۔
صحت کے علاوہ دیگر شعبوں میں بھی اس سال ہماری خصوصی شراکت داری مسلسل آگے بڑھتی رہی ہے۔
لینڈ بارڈر ٹریڈ میں رکاوٹوں کو ہم نے کم کیا، دونوں ملکوں کے درمیان کنکٹی ویٹی کی توسیع کی ، نئے وسائل کو شامل کیا۔
یہ سب ہمارے تعلقات کو اور زیادہ مضبوط کرنے کے ہمارے ارادوں کو ظاہر کرتا ہے۔
عزت مآب!
’’مجیب چرنتر‘‘ - بنگ بندھو کا پیغام دائمی ہے اور اسی جذبے سے ہم بھی اُن کی وراثت کا احترام کرتے ہیں۔
آپ کی بہترین قیادت بنگ بندھو کی وراثت کی واضح جھلک ملتی ہے۔ ساتھ ہی ہمارے دو طرفہ تعلقات کے لئے آپ کی ذاتی عہد بندی بھی واضح ہے۔
یہ میرے لئے فخر کی بات ہے کہ آج آپ کے ساتھ بنگ بندھو کے اعزاز میں ایک ڈاک ٹکٹ کا اجراء اور باپو اور بنگ بندھو پر ایک ڈیجیٹل نمائش کا افتتاح کرنے کا موقع مل رہا ہے۔ میں امید کرتا ہوں کہ باپو اور بنگ بندھو کی نمائش ہمارے نوجوانوں کو تحریک دے گی۔ اس میں خصوصی شعبہ کستوربا گاندھی جی اور قابل صد احترام بنگ ماتا جی کو بھی وقف کیا گیا ہے۔
عزت مآب!
اب میں آپ کو افتتاحی کلمات کی دعوت دینا چاہوں گا۔
۰۰۰۰۰۰۰۰


U-8180
(
خواتین اور بچوں کی ترقیات کی وزارت
این آئی پی سی سی ڈی نے گوہاٹی میں پوشن ابھیان کے تحت ’پوشن ٹریکر اور لمبائی/وزن کی پیمائش‘ پر ایک اورینٹیشن ٹریننگ پروگرام کا اہتمام کیا
اے ڈبلیو سی میں بچوں کی تشخیص کی حکمت عملیوں کے بارے میں تربیت، مشن پوشن 2.0 کے تحت سکشم آنگن واڑی اسکیم کے کارکنوں کے لیے اندور میں منعقد ہوئی
این آئی پی سی سی ڈی علاقائی سنٹر، گوہاٹی میں چھتری  آئی سی ڈی ایس کے تحت آنگن واڑی سروسز اسکیم کے کام کرنے والوں کے لیے ’پوشن ٹریکر اور لمبائی/وزن کی پیمائش‘ پر29-31 مئی، 2023 کے دوران ایک اورینٹیشن ٹریننگ پروگرام کا انعقاد کیا گیا۔
پوشن ٹریکر ایک ایپ ہے جو آنگن واڑی کارکنوںکو آنگن واڑی سینٹر  کی سرگرمیوں اور خدمات کی فراہمی کی نگرانی کے لیے فراہم کی گئی ہے۔ یہ ترقی یافتہ نظام تمام اے ڈبلیو سی ، اے ڈبلیو ڈبلیو ایس اور استفادہ کنندگان کی حقیقی وقت میں نگرانی اور ٹریکنگ کے قابل بناتا ہے۔
سکشم آنگن واڑی اسکیم کے کام کرنے والوں کے لیے اے ڈبلیو سی میں بچوں کی تشخیص کی حکمت عملی' پر این آئی پی سی سی ڈی علاقائی مرکز، اندور میں30-31 مئی 2023 تک ایک تربیتی پروگرام کا انعقاد کیا گیا۔ پروگرام میں 32 شرکاء نے شرکت کی۔
پروگرام کی جھلکیاں:
- تشخیص اور رپورٹنگ کے اصول
- ماں اور بچہ تحفظ کارڈ کا استعمال
- ڈبلیو ایچ او گروتھ چارٹ
- چائلڈ اسسمنٹ کارڈ
وزیراعظم کا دفتر
وزیر اعظم کل آشاڑھ پورنیما۔دھم چکر دیوس پروگرام میں اپنا پیغام ساجھا کریں گے
نئی دہلی، 23 جولائی 2021: وزیر اعظم جناب نریندر مودی کل 24 جولائی 2021 کو صبح 8:30 بجے، آشاڑھ پورنیما۔دھم چکر دیوس پروگرام میں اپنا پیغام ساجھا کریں گے۔
ایک ٹوئیٹ میں وزیر اعظم نے کہا، ’’کل 24 جولائی کو صبح 8:30 بجے آشاڑھ پورنیما۔ دھم چکر دیوس پروگرام میں اپنا پیغام ساجھا کروں گا۔‘‘
وزارتِ تعلیم
جے این یو کے فیس سے متعلق معاملے میں طلباء کی جانب سے مسلسل مظاہرے کا کوئی جواز نہیں ہے - رمیش پوکھریال نشنک
نئی دلّی، 13 جنوری / جواہر لال نہرو یونیورسٹی  کے فیس سے متعلق معاملے کو جے این یو کے طلباء کے نمائندگان اور اساتذہ کے ساتھ متعدد دور کی گفت و شنید کے بعد حل کر لیا گیا ہے۔ فروغ انسانی وسائل کے وزیر جناب رمیش پوکھریال نشنک نے جے این یو کے مظاہرہ کر رہے طلباء کے نمائندگان سے ملاقات کر کے انہیں اس معاملے میں غور کرنے کی یقین دہانی کرائی ہے۔
اعلیٰ اختیاراتی کمیٹی تمام شراکت داروں کے ساتھ بات چیت کر کے کار کردگی کو معمول کے مطابق بحال کرنے کے لئے قائم کی گئی تھی اوراس نے یونیورسٹی انتظامیہ کو متنازعہ معاملات کو حل کرنے کی ہدایت کی تھی۔
اعلیٰ اختیاراتی کمیٹی کی سفارشات کے بموجب 10 اور 11 دسمبر، 2019 کو جے این یو انتظامیہ اور طلباء / اساتذہ کے درساتھ وزارت فروغ انسانی وسائل کے سیکریٹری کی متعدد میٹنگیں منعقد ہوئیں، جن کے نتیجے میں باہمی رضا مندی پر مشتمل چند معاہدے طے پائے ہیں۔ ان میٹنگوں کے اور اس کے بعد کے تبادلہ خیالات کے نتیجے میں جے این یو نے ایک بیان جاری کیا ہے کہ طلباء کو سرمائی اجلاس کے سلسلے میں خدمات اور افادیت پر مبنی مجوزہ محصولات ادا کرنے کی ہدایت نہیں دی گئی ہے اور یہ ہی ان کا بنیادی مطالبہ بھی تھا۔ تاہم 10 اور 11 دسمبر، 2019 کو اس امر پر اتفاق کیا گیا تھا کہ نظر ثانی شدہ ہوسٹل روم محصولات خط افلاس سے نیچے کے زمرے میں آنے والے طلباء کے لئے پچاس فیصد رعایت کے ساتھ نافذ العمل رہیں گے۔
لہٰذا، جے این یو فیس اضافے کا معاملہ حل ہو گیا ہے جو کہ طلباء کی اہم مانگ تھی۔ اب تک زائد از پانچ ہزار طلباء پہلے ہی سرمائی اجلاس کے لئے اپنا نام درج کرا چکے ہیں۔
وزارت اور انسانی وسائل کی ترقی و فروغ کی جانب سے طلباء سے بار بار یہ اپیل کی گئی ہے کہ وہ اپنی تحریک ترک کر دیں کیونکہ ان کے کلیدی مطالبات تسلیم کر لئے گئے ہیں۔ فروغ انسانی وسائل کے وزیر جناب رمیش پوکھریال نش نک نے کہا ہے کہ خدمات میں اضافہ اور افادیت پر مبنی چارج اور دیگر متعلقہ معاملات اب طے پا گئے ہیں اور اب طلباء کے ذریعہ مظاہرے کا کوئی جواز نہیں ہے۔ انہوں نے مزید کہا کہ اعلیٰ تعلیمی اداروں کو سیاست کا اکھاڑہ نہیں بنایا جانا چاہئیے۔
۔۔۔۔۔۔
U. 181ٰ
م۔ ر۔ر
(Visitor Counter : 44
سائنس اور ٹیکنالوجی کی وزارت
نوول کورونا وائرس کی روک تھام کے لئے غیر متحرک وائرس ٹیکا تیار کرنے پر توجہ
نئی دہلی ،16؍اپریل2020:سیلیولر اینڈ مولیکیولر بائیولوجیکے مرکز کے محققین نے ایک غیر متحرک وائرس ویکسین یعنی ٹیکا بنانے پر توجہ مرکوز کی ہے، تاکہ مہلک نوول کورونا وائرس کی روک تھام کی جاسکے۔ غیر متحرک ٹیکے اپنی سلامتی اور آسانی تیار کئے جانے کے لئے مشہور ہے۔ ٹیکہ کاری کو اس وائرس کے مہلک پھیلاؤ کو روکنے کے سلسلے میں از حد مؤثر ذریعہ سمجھا گیا ہے۔ دنیا کے مختلف ادارے کورونا وائرس کی روک تھام کے لئے ٹیکہ تیار کرنے کے لئے کوشاں ہیں اور عالمی ادارہ صحت  نے فی الحال 42 سے زائد ہونہار امیداواران کے نام کی فہرست تیار کررکھی ہے، جو اس کام میں مصروف ہیں۔
سرگرم وائرس بڑی تعداد میں تیار کیا جاتا ہے اور بعد ازاں اسے کیمیاوی اشیاء یا حرارت کے ذریعے فنا کردیا جاتا ہے۔ایسا کرتے وقت اگرچہ اس وائرس کے پیتھوجن کو مار دیا جاتا ہے، یا اس کی تولیدی صلاحیت ختم کردی جاتی ہے، تاہم اس وائرس کے دیگر حصے باقی رہ جاتے ہیں۔ مثال کے طورپر وائرس کا اسپائک پروٹین اس کے خلیوں میں داخل ہوجاتا ہے۔کیمیاوی ڈھانچہ جسے این ٹی جین کہتے ہیں۔جسے مدافعتی نظام پہچان لیتا ہے، وہ اپنی جگہ قائم رہتا ہے۔جب مردہ مائیکروب جسم میں متعارف کرایا جاتا ہے تو مدافعتی نظام فوری طورپر مخصوص ان این ٹی جنس کی مدد سے اپنے طور پر اینٹی باڈیز بنانے لگتا ہے، جو جسم میں پہلے موجود ہوتے ہیں اور ایسا کرتے ہوئے پیتھوجن کے مردہ ہونے کے پہلو کو خاطر میں ہیں لاتا ہے۔ غیر متحرک پولیو ویکسن اور باؤلے پن کے روک تھام کے ٹیکے اسی طرح سے تیار کئے جاتے ہیں۔
کیونکہ پیتھوجن پہلے سے ہی مردہ ہوتا ہے، لہٰذا وہ اپنا سلسلہ آگے نہیں بڑھا سکتا ہے اور نہ ہلکا سا مرض پیدا کرسکتا ہے، لہٰذا اسے کم قوت مدافعت والے افراد کے جسم میں بھی داخل کیا جاسکتاہے، یعنی معمر افراد یا دیگر بیماری والے افراد کو بھی یہ ٹیکا لگایاجاسکتا ہے۔ اگر ہم بڑی مقدار میں وائرس پیدا کرلیں تو ہم اسے غیر متحرک بھی بناسکتے ہیں اور یہی انجکشن کی شکل میں لگایا جانے والا اصل ٹیکا ہوگا، یعنی اس صورت میں وائرس متحرک نہیں ہوگا، تاہم اسے انسانی جسم پہچان لے گا اور وائرس میں موجود پروٹین مرض کی روک تھام کے لئے اینٹی باڈیز تیار کرنا شروع کردیں گی۔لہٰذا یہ غیر متحرک وائرس کی شکل میں کام کرے گا۔ ان خیالات کا اظہار سی سی ایم بی کے ڈائریکٹر ڈاکٹر راکیش مشرا نے انڈیا سائنس وائر کے ساتھ ایک گفتگو کے دوران کیا ہے۔ ایک مرتبہ جب سیل کی تیاری کا کام یعنی اس وائرس کی خلیوں کی تیاری کا کام شروع ہوجاتا ہے، اسے صنعتی شراکت دار کو سونپ دیاجائے گا۔
اہم ٹیکنالوجی چیلنج جو اس وائرس سے ہے، وہ یہ ہے کہ انسانی جسم کو طفیل نہ بناکر باہر یہ وائرس کیسے پیدا کیا جائے۔ چونکہ نوول کورونا وائرس نے انسانی خلیوں کے اندر اپنی زندگی کا سلسلہ قائم کیا ہے، خصوصاً سرگرم اے سی ای 2 خلیوں میں اس کی نشو نما جلدی ہوتی ہے ، لہٰذا اس روشنی میں خلیوں کے اندر اس کی نشو نما کیسے ہوتی ہے، اور انسانی جسم کے باہر اسے کس طریقے سے تیار کیا جاسکتا ہے، یہی اس ٹیکنالوجی کی کلید ہے۔
کیمیکلز اور فرٹیلائزر کی وزارت
گیارہویں قومی پیٹروکیمیکل ایوارڈز کے لئے درخواستیں مدعو
نئی دہلی ،05نومبر:حکومت ہند نے اپریل 2007 میں پیٹروکیمیکلز پرقومی پالیسی کااعلان کیاتھا ۔ پالیسی میں ماحول دوست عمل اورٹیکنالوجی کا استعمال کرتے ہوئے ، عالمی سطح پر مسابقتی پرویلیوایڈڈ ، معیاری پیٹروکیمیکلز مصنوعات کی پائیدار ترقی پرتوجہ مرکو ز کرے کے ساتھ ساتھ نئی ایپلی کیشنز اورپروڈکٹس کے اختراع کا تصور کیاگیا۔
نیشنل پیٹروکیمیکل ایوارڈز محکمہ کی طرف سے ایک پہل ہے ، جس کا مقصد پولیمر سائس اورٹکنالوجیز کے شعبوں میں نامور سائنسدانوں ، محققین اورصنعت کاروں کی اختراعی کوششوں کو سراہن اورتسلیم کرناہے ۔
کیمیکلز اورپیٹروکیمیکلز کے محکمے نے اب سال 21-2020 کے لئے پیش کئے جانےوالے ایوارڈ کے 11ویں ایڈیشن کے لئے 13زمروں  کے تحت درخواستیں طلب کی ہیں ۔ درخواستیں دونوں  آن لائن موڈ کے ذریعہ جمع کرائی جاسکتی ہیں ۔ آن لائن موڈ کے ذریعہ درخواستیں جمع کرانے کی آخری تاریخ 31دسمبر 2021ہے ۔ مزید تفصیلات کے لئے درج ذیل لنک پررابطہ کرسکتے ہیں ۔
https://static.pib.gov.in/WriteReadData/specificdocs/documents/2021/nov/doc202111501.pdf
ریلوے کی وزارت
اشونی ویشنو نے کھجوراہو میں ترقیاتی پروجیکٹوں کا جائزہ لیا
کھجوراہو کے علاقے کی ترقی کےلیے وندے بھارت ٹرین کا اعلان
عوامی نمائندوں سے چھتر پور کو ون سٹیشن ون پروڈکٹ اسکیم کے تحت شامل کرنے کے لیے تبادلۂ خیال کیا
بھارتی ریلویز اپنے مسافروں کو ریلوے اسٹیشنوں پر عالمی معیار کی سہولیات فراہم کرنے کے لیے پرعزم ہے۔ یہ بات، مواصلات، الیکٹرانکس اور اطلاعاتی ٹیکنالوجی کے مرکزی وزیر جناب اشونی ویشنو، نے کھجوراہو جھانسی قومی شاہراہ/ایکسپریس وے کے اپنے دورے کے دوران کہی۔
اپنے دورے کے دوران، عزت مآب وزیر ریلوے نے بندیل کھنڈ خطے میں پردھان منتری گرام یوجنا میں کیے گئے کاموں کا جائزہ لیا۔ وزیر موصوف نے مہاراجہ چھترسال کنونشن سنٹر علاقہ کے ترقیاتی منصوبوں کا بھی جائزہ لیا۔معائنے کے دوران حکومت ہند کے سماجی انصاف اور تفویض اختیارات کے وزیر جناب وریندر کمار اور دیگر عوامی نمائندے بھی ان کے ہمراہ موجود تھے۔
اپنی بات چیت کے دوران، عزت مآب وزیر ریلوے نے کھجوراہو سے وندے بھارت ایکسپریس ٹرین چلانے کا اعلان کیا۔انہوں نے کہا کہ چھتر پور اور کھجوراہو میں دو ریک پوائنٹس کو منظوری دی گئی ہے۔اس کے ساتھ انہوں نے یہ بھی کہا کہ ریل ٹکٹ اب 45000 ڈاک خانوں سے حاصل کیے جاسکتے ہیں۔انہوں نے مزید کہا کہ جلد ہی آر او بی / آر یو بی اہم مقامات پر تعمیر کیے جائیں گے۔انہوں نے بھارت گورو ٹرینوں جیسے رامائن ایکسپریس، الیکٹریفیکیشن کے آپریشن کا بھی ذکر کیا جو اگست تک مکمل ہونا ہیں ۔اس وقت تک وندے بھارت بھی شروع ہو جائے گی ۔انہوں نے کہا کہ عزت مآب وزیر اعظم کے وژن ’حکومت عوام کی خدمت ہے‘ کو علاقے کی ترقی کے لئے اس پر عمل پیرا ہونا ہوگا۔
ریلوے کے وزیر نے کھجوراہو اسٹیشن کو عالمی معیار کا اسٹیشن بنانے کے لیے اس کے دوبارہ فروغ کے بارے میں بھی بتایا۔ وزیر محترم نے مقامی انتظامیہ اور ریلوے کے ساتھ مل کر کسانوں کو اپنی زمین پر سولر پلانٹ لگانے کی ترغیب دی تاکہ ان کی آمدنی میں اضافہ ہو سکے۔پائلٹ پروجیکٹ بندیل کھنڈ سے شروع کیا جانا ہے، جس کے لئے جلد ہی زمین کی نشاندہی کی جائے گی۔ کسان مورچہ، ریلوے اور ضلع انتظامیہ مشترکہ طور پر مقام کی نشاندہی کریں گے۔ انہوں نے یہ بھی بتایا کہ ون سٹیشن ون پروڈکٹ سکیم کو بھی وسعت دی جا رہی ہے تاکہ مقامی سطح کی مصنوعات کو سٹیشنوں کے ذریعے مارکیٹ میں دستیاب کرایا جا سکے۔اس اسکیم کے تحت ایک ہزار اسٹیشنوں کو شامل کیا جائے گا، جس میں چھتر پور اسٹیشن کو بھی شامل کیا جائے گا۔انہوں نے کہا کہ پنا کے قریب چونا پتھر کی صنعتیں اہم ہیں۔ پنا کو ریلوے سے جوڑا جانا ہے۔
اس موقع پر شمال وسطی ریلوے کے جنرل منیجر جناب پرمود کمار، مغربی وسطی ریلوے کے جنرل منیجر جناب سدھیر کمار گپتا، ڈویژنل ریلوے کے منیجر جناب آشوتوش کے ساتھ ضلع کلکٹر، پولیس سپرنٹنڈنٹ اور ریلوے انتظامیہ اور ضلعی انتظامیہ کے افسران بھی موجود تھے۔
سائنس اور ٹیکنالوجی کی وزارت
چھٹا انڈیا انٹرنیشنل سائنس فیسٹول آئی آئی ایس ایف- 2020، 22 سے 25 دسمبر تک ورچول طریقے سے منعقد ہوگا، یہ آتم نربھر بھارت اور عالمی بہبود کے لئے بھارتی سائنس اور ٹیکنالوجی اختراعات پراچھا تاثر ڈالے گا: ڈاکٹر ہرش وردھن
سی ایس آئی آر سبھی دیگر متعلقہ وزارتوں اور محکموں کے تعاون سے آئی آئی ایس ایف -2020 کی رہنمائی کرے گا
نئی دلی، 20؍اکتوبر،چھٹا انڈیا انٹرنیشنل سائنس فیسٹول -2020 ، 22 سے 25 دسمبر تک ورچول طریقے سے منعقد ہوگا۔ سائنس اور ٹیکنالوجی ،ارضیاتی سائنسز اور صحت وخاندانی بہبود کے مرکزی وزیر ڈاکٹر ہرش وردھن نے آج نئی دہلی میں نظر ثانی میٹنگ کے دوران اس فیسٹول کے انعقاد کا اعلان کیا۔
شرکاء سے خطاب کرتے ہوئے ڈاکٹر ہرش وردھن نے کہا کہ آئی آئی ایس ایف – 2020 ورچول طریقے سے منعقد ہوگا اور یہ پہلے کے مقابلے کہیں زیادہ اعلیٰ سطح کا ہوگا۔ ڈاکٹر ہرش وردھن نے یہ بھی کہا کہ سی ایس آئی آر تمام دیگر متعلقہ وزارتوں اور محکموں کے تعاون سے آئی آئی ایس ایف 2020 کی رہنمائی کرے گا۔
انہوں نے کہا کہ سائنس کو لیبس سے باہر لاکر نوجوان لوگوں اور طلباء میں سائنس کے لئے پیار اور لگن کو فروغ دینے کے علاوہ آئی آئی ایس ایف – 2020 ہندوستانی سائنس دانوں کے رول پر بھی اپنا تاثر پیش کرے۔ اور سائنس اور ٹیکنالوجی اختراعات محض آتم نربھر بھارت کے لئے نہیں بلکہ عالمی بہبود کے لئے بھی ہیں۔ اب یہی وقت ہے کہ دنیا عالمی چیلنجوں سے نمٹنے اور عوام کی بہبود کے لئے ہندوستانی سائنس دانوں کے رول کو دیکھے۔ انہوں نے شرکا ء سے مزید کہا کہ وہ ان طور طریقوں کی نشان دہی کریں اور اس رول کو اجاگر کریں جو ہندوستان نے کووڈ – 19 سے نمٹنے میں ادا کیا ہے۔
پہلا اور دوسرا آئی آئی ایس ایف کا انعقاد نئی دہلی میں کیا گیا تھا، جب کہ تیسرا چنئی میں، چوتھا لکھنو میں اور پانچواں آئی آئی ایس ایف کولکاتا میں منعقد کیا گیا تھا۔ ان سبھی فیسٹول کے انعقاد سے ہندوستان کے اندر اور بیرون ملکوں سے عوام کی طرف سے زبردست رد عمل موصول ہوا ہے۔
آئی آئی ایس ایف ہر سال منعقد کیا جاتا ہے اور اس کا اہتمام مشترکہ طور پر سائنس اور ٹیکنالوجی سے متعلق وزارتوں اور حکومت ہند کے محکموں کے علاوہ وج نانا بھارتی  کے ذریعے کیا جاتا ہے۔ بھارت و بیرون ملکوں کے طلباء، اختراع کاروں، دستکاروں، کسانوں، سائنس دانوں، ٹیکنو کریٹس کے ساتھ آئی آئی ایس ایف ہندوستان کی سائنسی اور ٹیکنالوجی میں حصولیابیوں اور کی گئیں پیش رفت کا جشن منانے کا ایک فیسٹول ہے۔
توقع ہے کہ آئی آئی ایس ایف – 2020 میں ہندوستان و بیرون ملکوں کے سائنس داں اور اداروں کے علاوہ نوجوان لوگوں کی ایک بڑی تعداد اس میں شرکت کرے گی۔ آئی آئی ایس ایف – 2020 کے دوران اور اس سے پہلے مختلف موضوعات پر بہت سے پروگراموں کے انعقاد کا بھی امکان ہے۔
میٹنگ میں ڈی ایس ٹی کے سکریٹری ڈاکٹر آشوتوش شرما، سی ایس آئی آر کے ڈی جی ڈاکٹر شیکھر سی منڈے، ڈی بی ٹی کی سکریٹری ڈاکٹر رینو سوروپ، آئی سی ایم آر کے ڈی جی ڈاکٹر بلرام بھارگو، جناب جینت سہستر بودھے اور دیگر لوگ بھی موجود تھے۔